Oficiālais Vēstnesis L 302 , 26/11/1996 Lpp. 0022 - 0026



Komisijas Lēmums (1996. gada 13. novembris), ar ko paredz īpašus nosacījumus vairumtirgos izvietoto uzņēmumu apstiprināšanai (Dokuments attiecas uz EEZ) (96/658/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības nosacījumiem svaigas gaļas ražošanai un tirdzniecībai [1], kurā jaunākie grozījumi izdarīti ar Direktīvu 95/23/EK [2], jo īpaši tās 13. panta trešo ievilkumu, ņemot vērā Padomes 1971. gada 15. februāra Direktīvu 71/118/EEK par veselības problēmām, kas ietekmē svaigas mājputnu gaļas ražošanu un laišanu tirgū [3], kurā jaunākie grozījumi izdarīti ar Austrijas, Somijas un Zviedrijas 1994. gada Pievienošanās aktu, un jo īpaši tās 20. panta pirmo ievilkumu, ņemot vērā Padomes 1976. gada 21. decembra Direktīvu 77/99/EEK par veselības problēmām, kas ietekmē Kopienas iekšējo tirdzniecību ar gaļas produktiem [4], kurā jaunākie grozījumi izdarīti ar Direktīvu 95/68/EK [5], jo īpaši tās 17. panta pirmo ievilkumu, tā kā Kopienā pastāv senas tradīcijas gaļas un gaļas produktu vairumtirdzniecībā; tā kā uzņēmumiem, kas izvietoti vairumtirgos, uz ko attiecas Direktīvas 64/433/EEK, 17/118/EEK un 77/99/EEK, piemīt īpaši tehniskie parametri; šie uzņēmumi kopīgi izmanto dažas telpas, piemēram, gaļas sadalīšanas telpas; tā kā ir jāņem vērā šie tehniskie apstākļi, lai pieņemtu nosacījumus šo vairumtirgos izvietoto uzņēmumu apstiprināšanai; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo lēmumu paredz īpašos nosacījumus vairumtirgos izvietoto uzņēmumu apstiprināšanai saskaņā ar Padomes Direktīvām 64/433/EEK, 71/118/EEK un 77/99/EEK. 2. pants Šajā lēmumā "vairumtirgus" ir: tirgus, kas sastāv no vairākiem atsevišķiem uzņēmumiem, kam var būt kopīgi izmantojami objekti, tostarp kopīgas zonas, kurās sadala, uzglabā, izliek un laiž tirgū svaigu gaļu vai svaigu mājputnu gaļu vai ražo, uzglabā, izliek un laiž tirgū gaļas produktus. Vairumtirgus var būt piesaistīts citiem apstiprinātiem uzņēmumiem. 3. pants 1. Uzņēmumu, kas izvietots vairumtirgū, tikai tad drīkst iekļaut Direktīvas 64/433/EEK 10. panta 1. punktā paredzētajā apstiprināto uzņēmumu sarakstā, ja tas atbilst I pielikuma nosacījumiem. 2. Uzņēmumu, kas izvietots vairumtirgū, tikai tad drīkst iekļaut Direktīvas 71/118/EEK 6. panta 1. punktā paredzētajā apstiprināto uzņēmumu sarakstā, ja tas atbilst II pielikuma nosacījumiem. 3. Uzņēmumu, kas izvietots vairumtirgū, tikai tad drīkst iekļaut Direktīvas 77/99/EEK 8. panta 1. punktā paredzētajā apstiprināto uzņēmumu sarakstā, ja tas atbilst III pielikuma nosacījumiem. 4. pants 1. Uzņēmumi vai uzņēmumu apvienības, kas darbojas vairumtirgū, var saņemt veterinārā apstiprinājuma numuru. 2. Valsts kompetentā iestāde var uz laiku apturēt vai atsaukt 1. punktā minēto veterinārā apstiprinājuma numuru, ja uzņēmums vai uzņēmumu apvienība vairs neatbilst Kopienas noteikumos paredzētajiem nosacījumiem. Šāda apturēšana vai atsaukšana neietekmē citu uzņēmumu apstiprināšanu vairumtirgū. 5. pants Šo lēmumu piemēro no 1997. gada 1. janvāra. 6. pants Šis lēmums ir adresēts dalībvalstīm. Briselē, 1996. gada 13. novembrī Komisijas vārdā — Komisijas loceklis Franz Fischler [1] OV 121, 29.7.1964., 2012./64. lpp. [2] OV L 243, 11.10.1995., 7. lpp. [3] OV L 55, 8.3.1971., 23. lpp. [4] OV L 26, 31.1.1977., 85. lpp. [5] OV L 332, 30.12.1995., 10. lpp. -------------------------------------------------- I PIELIKUMS Nosacījumi vairumtirgos izvietotu uzņēmumu apstiprināšanai saskaņā ar Direktīvu 64/433/EEK 1. Uzņēmumiem ir jāatbilst nosacījumiem uzņēmumu apstiprināšanai, kas izklāstīti Direktīvas 64/433/EEK I pielikuma I nodaļā un III nodaļā. Tomēr teritorijas, aprīkojumu un objektus, kas minēti I nodaļas 1. punktā, 2. punkta b) apakšpunktā, 4. punkta c) un e) apakšpunktā un 5. līdz 13. punktā, un III nodaļas 15. punkta a) līdz d) apakšpunktā, var izmantot kopīgi. Vajadzības gadījumā veterinārā dienesta telpai, kas minēta I nodaļas 9. punktā, var pievienot papildu telpas; telpa vai telpas drīkst atrasties citā vairumtirgus daļā. 2. Zonas glabāšanai atdzesētā stāvoklī. Ja papildus tām platībām, kas minētas Direktīvas 64/433/EEK I pielikuma III nodaļas 15. punkta a) apakšpunktā, pastāv zonas glabāšanai atdzesētā stāvoklī, šīm zonām jāatbilst īpašajiem saldētavu apstiprināšanas nosacījumiem, kas izklāstīti Direktīvas 64/433/EEK I pielikuma IV nodaļā. 3. Uzglabāšana. Liemeņus, pusliemeņus, liemeņa ceturtdaļas vai citus izcirtņus, kā arī subproduktus, kas izlikti atlasei vai pārdošanai, tur atdzesētus tādā veidā, lai nodrošinātu tādas iekšējās temperatūras uzturēšanu, kā noteikts Direktīvas 64/433/EEK I pielikuma XIV nodaļas 66. punktā. Vajadzības gadījumā nodrošina atvēsināšanas telpas preču pārbaudei vai aukstās vitrīnas preču izlikšanai. 4. Ir jāievēro higiēnas nosacījumi, kas paredzēti Direktīvas 64/433/EEK I pielikuma V nodaļā, un jo īpaši tie nosacījumi, kas paredzēti 19. punktā, VII nodaļas 38. punktā, IX, XII un XV nodaļā. Jāveic visi iespējamie pasākumi, nodrošinot to, lai personas, kuras var iekļūt telpās, kurās rīkojas ar gaļu vai to izliek, atbilstu Direktīvas 64/433/EEK I pielikuma V nodaļas 18. punkta a) apakšpunktā un 24. punktā izvirzītajām higiēnas prasībām. 5. Ir jāievēro Direktīvas 64/433/EEK 9. pantā un tās I pielikuma X un XI nodaļā paredzētie uzraudzības pasākumi. Uzņēmumiem apvienojoties, uzņēmumu pārvaldītāji vai īpašnieki, vai to pārstāvji ir solidāri atbildīgi par apstiprināšanas nosacījumu un higiēnas prasību izpildi. Šim nolūkam tie nosauc personu, kas ir atbildīga par regulāru vispārējās higiēnas uzraudzību attiecībā uz ražošanas apstākļiem apvienotajos uzņēmumos saskaņā ar Direktīvas 64/433/EEK 10. panta 2. punktu. Šīs personas vārdu paziņo kompetentajām iestādēm. Šāda vienošanās ar apvienotajiem uzņēmumiem ir apstiprinājuma būtiska sastāvdaļa. 6. Ir jāņem vērā Direktīvas 64/433/EEK 3. panta 1. punkta A daļas f) apakšpunktā izvirzītās prasības. -------------------------------------------------- II PIELIKUMS Nosacījumi vairumtirgos izvietotu uzņēmumu apstiprināšanai saskaņā ar Direktīvu 71/118/EEK 1. Uzņēmumiem ir jāatbilst nosacījumiem uzņēmumu apstiprināšanai, kas izklāstīti Direktīvas 71/118/EEK I pielikuma I nodaļā un III nodaļā. Tomēr teritorijas, aprīkojumu un objektus, kas minēti I nodaļas 1. punktā, 2. punkta b) apakšpunktā, 4. punkta c) un e) apakšpunktā un 5. līdz 13. punktā, un III nodaļas 15. punkta a) līdz c) apakšpunktā, var izmantot kopīgi. Vajadzības gadījumā veterinārā dienesta telpai, kas minēta I nodaļas 9. punktā, var pievienot papildu telpas; telpa vai telpas drīkst atrasties citā vairumtirgus daļā. 2. Zonas glabāšanai atdzesētā stāvoklī. Ja papildus tām platībām, kas minētas Direktīvas 71/118/EEK I pielikuma III nodaļas 15. punkta a) apakšpunktā, pastāv zonas glabāšanai atdzesētā stāvoklī, šīm zonām jāatbilst īpašajiem saldētavu apstiprināšanas nosacījumiem, kas izklāstīti Direktīvas 71/118/EEK I pielikuma IV nodaļā. 3. Uzglabāšana. Liemeņus, izcirtņus, kā arī subproduktus, kas izlikti atlasei vai pārdošanai, tur atdzesētus tādā veidā, lai nodrošinātu tādas iekšējās temperatūras uzturēšanu, kā noteikts Direktīvas 71/118/EEK I pielikuma XIII nodaļas 69. punktā. Vajadzības gadījumā nodrošina atvēsināšanas telpas preču pārbaudei vai aukstās vitrīnas preču izlikšanai. 4. Ir jāievēro higiēnas nosacījumi, kas paredzēti Direktīvas 71/118/EEK I pielikuma V nodaļā, un jo īpaši tie nosacījumi, kas paredzēti 19. punktā, VII nodaļas 38. punktā, X, XIV un XV nodaļā. Jāveic visi iespējamie pasākumi, nodrošinot to, lai personas, kuras var iekļūt telpās, kurās rīkojas ar gaļu vai to izliek, atbilstu Direktīvas 71/118/EEK I pielikuma V nodaļas 18. punkta a) apakšpunktā un 24. punktā izvirzītajām higiēnas prasībām. 5. Ir jāievēro Direktīvas 71/118/EEK 8. pantā un tās I pielikuma XI un XII nodaļā paredzētie uzraudzības pasākumi. Uzņēmumiem apvienojoties, uzņēmumu pārvaldītāji vai īpašnieki, vai to pārstāvji ir solidāri atbildīgi par apstiprināšanas nosacījumu un higiēnas prasību izpildi. Šim nolūkam tie nosauc personu, kas ir atbildīga par regulāru vispārējās higiēnas uzraudzību attiecībā uz ražošanas apstākļiem apvienotajos uzņēmumos saskaņā ar Direktīvas 71/118/EEK 6. panta 2. punktu. Šīs personas vārdu paziņo kompetentajām iestādēm. Šāda vienošanās ar apvienotajiem uzņēmumiem ir apstiprinājuma būtiska sastāvdaļa. 6. Ir jāņem vērā Direktīvas 71/118/EEK 3. panta 1. punkta A daļas i) apakšpunktā izvirzītās prasības. -------------------------------------------------- III PIELIKUMS Nosacījumi vairumtirgos izvietotu uzņēmumu apstiprināšanai saskaņā ar Direktīvu 77/99/EEK 1. Uzņēmumiem ir jāatbilst nosacījumiem uzņēmumu apstiprināšanai, kas izklāstīti Direktīvas 77/99/EEK A pielikuma I nodaļā. Tomēr teritorijas, aprīkojumu un objektus, kas minēti nodaļas 1., 3. un 4. punktā un 8. līdz 15. punktā, var izmantot kopīgi. Vajadzības gadījumā veterinārā dienesta telpai, kas minēta I nodaļas 12. punktā, var pievienot papildu telpas; telpa vai telpas drīkst atrasties citā vairumtirgus daļā. 2. Atkarībā no produktu un darbu veida uzņēmumiem ir jāatbilst attiecīgajiem noteikumiem, kas izklāstīti B pielikuma I nodaļā. 3. Uzglabāšana. Gaļas produkti ir jāuzglabā un jāpārvadā tādos apstākļos, kas izklāstīti B pielikuma VII nodaļā. Vajadzības gadījumā nodrošina atvēsināšanas telpas preču pārbaudei vai aukstās vitrīnas preču izlikšanai. 4. Ir jāievēro higiēnas nosacījumi, kas paredzēti Direktīvas 77/99/EEK A pielikuma II nodaļā un B pielikuma II, III, IV un V nodaļā. Jāveic visi iespējamie pasākumi, nodrošinot to, lai personas, kuras var iekļūt telpās, kurās rīkojas ar gaļu vai to izliek, atbilstu higiēnas prasībām, kas izvirzītas II nodaļā Direktīvas 77/99/EEK A pielikumā un B pielikumā. 5. Ievēro tādus uzraudzības pāsākumus, kas paredzēti Direktīvas 77/99/EEK 8. panta 2. un 3. punktā un tās B pielikuma IV un VI nodaļā. Uzņēmumiem apvienojoties, uzņēmumu pārvaldītāji vai īpašnieki, vai to pārstāvji ir solidāri atbildīgi par apstiprināšanas nosacījumu un higiēnas prasību izpildi. Šim nolūkam tie nosauc personu, kas ir atbildīga par regulāru vispārējās higiēnas uzraudzību attiecībā uz ražošanas apstākļiem apvienotajos uzņēmumos saskaņā ar Direktīvas 77/99/EEK 7. panta 1. punktu. Šīs personas vārdu paziņo kompetentajām iestādēm. Šāda vienošanās ar apvienotajiem uzņēmumiem ir apstiprinājuma būtiska sastāvdaļa. 6. Ir jāņem vērā Direktīvas 77/99/EEK 3. panta A daļas 9. punkta b) apakšpunktā izvirzītās prasības. --------------------------------------------------